ການ​ຜະລິດ​ນ້ຳມັນ ຂອງໄນ​ເຈີ​ເຣຍ ​​ຫລຸດລົງ​ເກືອບ 40 ​ເປີ​ເຊັນ 
ໄນ​ເຈີ​ເຣຍ ​ແມ່ນ​ກາງ​ຕໍ່ ຜົນ​ຜະລິດ​​ນ້ຳ​ມັນດິບ ​ເພື່ອ​ເປັນ​ປັດ​ໄຈ​ຫຼັກ​ ຂອງ​ລາຍ​ໄດ້ປະ​ເທດ ​ແລະ​ໃນສົກງົບປະມານ​ປີ 2016 ​ແມ່ນປະ​ເມີນວ່າ ​ຈະ​ມີ​ການ​ຜະລິດ​ນ້ຳມັນ 2 ລ້ານ 2 ​ແສນຖັງ ຕໍ່​ວັນ.
ການຜະລິດນ້ຳມັນຂອງໄນເຈີເຣຍ ໄດ້ຫລຸດລົງເກືອບ 40 ເປີເຊັນ ຍ້ອນການໂຈມຕີຂອງ ພວກຫົວຮຸນແຮງໃນພາກໃຕ້ຂອງປະເທດ ອີງຕາມລັດຖະມົນຕີຊັບພະຍາກອນນ້ຳມັນຂອງປະເທດ ທ່ານ Emmanuel Kachikwu ທ່ານ Kachikwu ໄດ້ຖະແຫຼງຕໍ່ສະພາຕ່ຳ ໃນວັນຈັນວານນີ້ ວ່າ ການຜະລິດນ້ຳມັນດິບຂອງປະເທດ ໄດ້ຫຼຸດຕ່ຳລົງຈາກ 2 ລ້ານ 2 ແສນຖັງ ມາເປັນ 1 ລ້ານ 4 ແສນຖັງ ຕໍ່ວັນ ທ່ານໄດ້ກ່າວວ່າ ການສູນເສຍ 800 ພັນຖັງຕໍ່ວັນ ແມ່ນຍ້ອນການ ໄນເຈີເຣຍ ແມ່ນກາງຕໍ່ ຜົນຜະລິດນ້ຳມັນດິບ ເພື່ອເປັນປັດໄຈຫຼັກຂອງລາຍໄດ້ຂອງປະເທດ ແລະໃນສົນງົບປະມານປີ 2016 ແມ່ນປະເມີນວ່າຈະມີການຜະລິດນ້ຳມັນ 2 ລ້ານ 2 ແສນ ຖັງ ຕໍ່ວັນ ໃນລາຄາ 38 ໂດລ່າຕໍ່ຖັງ ການໂຈມຕີຕໍ່ໂຄງລ່າງພື້ນຖານຂອງການຜະລິດນ້ຳມັນ ແມ່ນມີເພີ້ມຂຶ້ນນັບມື້ ໃນພາກໃຕ້ຂອງໄນເຈີເຣຍ ບ່ອນທີ່ກຸ່ມທີ່ເອີ້ນຕົວເອງວ່າ ພວກແກ້ແຄ້ນໃນເຂດປາກແມ່ນ້ຳໄນເຈີ ຫຼື Niger Delta Avengers ທີ່ໄດ້ທຳການທຳລາຍບ່ອນຂຸດນ້ຳມັນທັງຫຼາຍ ກຸ່ມດັ່ງກ່າວໄດ້ຮຽກຮ້ອງໃຫ້ມີການແບ່ງປັນຜົນກຳໄລຈາກການຂາຍນ້ຳມັນໃຫ້ແກ່ບັນດາປະຊາຊົນພົນ ລະ ເຮືອນທີ່ຢູ່ໃນຂົງເຂດ ແລະປະຕິຍານຕົນວ່າ ຈະທຳລາຍເສດຖະກິດຂອງໄນຈີເຣຍ ນອກນັ້ນ ເຂດສາມຫລ່ຽມປາກແມ່ນ້ຳໄນເຈີ ທີ່ໄດ້ເຫັນຟອງຂອງຄວາມຮຸນແຮງ ໃນຮອບທົດສະວັດຜ່ານມານີ້ ເວລາພວກກະບົດໂຈມຕີທໍ່ນ້ຳມັນແລະລັກພາຕົວພວກພະນັກງານ ຄວາມຮຸນແຮງທີ່ວ່ານີ້ ແມ່ນຄ່ອຍໆຫລຸດລົງໃນປີ 2009 ເວລາລັດຖະບານປະກາດໂຄງ ການໃຫ້ອະໄພຍະໂທດ ທີ່ຈະຈ່າຍເງິນຊົດເຊີຍໃຫ້ພວກຫົວຮຸນແຮງນັ້ນ ທ່ານ Kachikwu ໄດ້ກ່າວວ່າ ລັດຖະບານຈະຍ້ອນກັບໄປເບິ່ງການໃຫ້ອະໄພຍະໂທດເທື່ອແລ້ວ ແລະພິຈາລະນາວ່າ ເປັນຫຍັງການໂຈມຕີຂອງພວກຫົວຮຸນແຮງ ຈຶ່ງເພີ້ມທະວີ ຂຶ້ນ ທ່ານຍັງໄດ້ກ່າວອີກວ່າ ໄນເຈີເຣຍ ຈຳເປັນຕ້ອງໄດ້ລົງທຶນຫຼາຍກວ່ານີ້ ໃນໂຄງລ່າງພື້ນຖານ ຊຶ່ງຮວມທັງການສ້ອມແປງທໍ່ນ້ຳມັນຕ່າງໆ ແລະຖົມທໍ່ສົ່ງເຫລົ່ານີ້ໃນລະດັບທີ່ເໝາະສົມ